Óriási lángok csaptak fel Budapesten a IX kerületben ma hajnalban. A tűzhöz rengeteg tűzoltót hívták, akiknek arra is nagyon kellett ügyelniük, hogy a tűz ne terjedjen tovább.

A Dandár utca közelében lévő, ötszintes, faszerkezetű épület – amely korábban malom volt – teljes terjedelmében égett. Negyvenöt tűzoltót küldtek ki, akik tizenhárom kocsival érkeztek. Több vízsugárral folyamatosan oltották a lángokat.

A tűzoltóknak azt is meg kellett akadályozni, hogy a tűz továbbterjedjen.

Kisdi Máté, a Fővárosi Katasztrófavédelmi Főigazgatóság szóvivője az Origónak elmondta, a tűzben senki sem sérült meg.

A tűz oltása miatt az érintett szakaszon lezárták a Soroksári út egy sávját.